钦定古今图书集成/方舆汇编/职方典/第1355卷 > 《电白县志》
## 钦定古今图书集成/方舆汇编/职方典/第1355卷 > 《电白县志》

题字岭　在城北二十馀里，上多巨石，高者卓立如碑，字迹隐然成列，傍有马蹄痕，土人呼为“马踏石。” 相传有仙人乘马经此，而题诗于其上，故名。

放鸡山　在城南三十里，缥缈涛中，上有神庙。航海者过山下，皆祀以鸡。相传：昔有牧群鸡于此，久之不见。人以为神，因而祠之，故名。

晏镜山　在城南四十里，与浴海诸山联络。邑临大海，空阔无际，各山环列其前，风气赖以关锁。

绿豆山　：在东南十里。

赤山　：在东南十五里。山之外即大洋。

双剑山　：在西北十里。

石定山　：在西北二十里。

石洒山　：在西北三十里。

狮子山　：在西北八十里。

王岭　在西北一百里。诸山盘绕，为邑藩垣。象岭　在西南四十里。

进潮河　在城东半里

五村河　：在城北七十里。

热水河　：在城西三十里。甃石为池。

北额港　　　、那黎港　　　。赤水港。

豸头港　：俱在城西七十里。大海之支。